ddrg/super_eurlex huggingface dataset:
Breithiúnas na Cúirte (an Chéad Dlísheomra) an 22 Meán Fómhair 2022 (iarrataí ar réamhrialú ón Bundesverwaltungsgericht – an Ghearmáin) – Bundesrepublik Deutschland vertreten durch Bundesministerium des Innern, für Bau und Heimat v MA (C-245/21), PB (C-245/21), LE (C-248/21),

(Cásanna Uamtha C-245/21 agus C-248/21) (1)

(Tarchur chun réamhrialú - Rialachán (AE) Uimh. 604/2013 - An Ballstát atá freagrach as scrúdú a dhéanamh ar iarratas ar chosaint idirnáisiúnta a chinneadh - Airteagail 27 agus 29 - An duine lena mbaineann a aistriú go dtí an Ballstáit atá freagrach as scrúdú a dhéanamh ar a iarratas - An t-aistriú a chur ar fionraí mar gheall ar an bpaindéim COVID- 19 - Do-aistritheacht - Cosaint dlí - Iarmhairtí ar theorainn ama an aistrithe)

(2022/C 424/12)

Teanga an cháis: an Ghearmáinis

An chúirt a rinne an tarchur

Bundesverwaltungsgericht

Páirtithe sna príomhimeachtaí

Iarratasóir: Bundesrepublik Deutschland vertreten durch Bundesministerium des Innern, für Bau und Heimat

Cosantóirí: MA (C-245/21), PB (C-245/21), LE (C-248/21)

An chuid oibríochtúil

Maidir le hAirteagal 27(4) agus Airteagal 29(1) de Rialachán (AE) Uimh. 604/2013 ó Pharlaimint na hEorpa agus ón gComhairle an 26 Meitheamh 2013 lena mbunaítear na critéir agus na sásraí lena gcinntear cé acu Ballstát atá freagrach as scrúdú a dhéanamh ar iarratas ar chosaint idirnáisiúnta arna thaisceadh i gceann de na Ballstáit ag náisiúnach tríú tír nó ag duine gan stát,

ní mór léiriú a dhéanamh mar seo a leanas:

nach mbristear an teorainn ama dá bhforáiltear san fhoráil sin i gcás ina nglacann údaráis inniúla Ballstáit, ar bhonn Airteagal 27(4), cinneadh inchúlghairthe lena gcuirtear forfheidhmiú cinnidh aistrithe ar fionraí ar an bhforas go bhfuil sé neamh-infhorfheidhmithe go hábhartha mar gheall ar an bpaindéim COVID- 19.

(1) IO C 278, 12.7.2021.
Breithiúnas na Cúirte (an Deichiú Dlísheomra) an 22 Meán Fómhair 2022 (iarraidh ar réamhrialú ón Schleswig-Holsteinisches Verwaltungsgericht – an Ghearmáin) – SI agus páirtithe eile v Bundesrepublik Deutschland

(Cás C-497/21) (1)

(Tarchur chun réamhrialú - Limistéar saoirse, slándála agus ceartais - Rialuithe teorann, tearmainn agus inimirce - Beartas maidir le tearmann - Treoir 2013/32/AE - Nósanna imeachta coiteanna chun stádas cosanta idirnáisiúnta a dheonú agus a tharraingt siar - Iarratas ar chosaint idirnáisiúnta - Forais do-ghlacthachta - Airteagal 2(q) - An coincheap “iarratas ina dhiaidh” - Airteagal 33(2)(d) - Diúltú d’iarratas ar chosaint idirnáisiúnta ag Ballstát toisc é a bheith do-ghlactha mar gheall ar dhiúltú d’iarratas arna thíolacadh ag an duine lena mbaineann roimhe sin ag Ríocht na Danmhairge - Cinneadh críochnaitheach arna ghlacadh ag Ríocht na Danmhairge)

(2022/C 424/15)

Teanga an cháis: an Ghearmáinis

An chúirt a rinne an tarchur

Schleswig-Holsteinisches Verwaltungsgericht

Páirtithe sna príomhimeachtaí

Iarratasóirí: SI, TL, ND, VH, YT, HN

Cosantóir: Bundesrepublik Deutschland

An chuid oibríochtúil

Maidir le hAirteagal 33(2)(d) de Threoir 2013/32/AE ó Pharlaimint na hEorpa agus ón gComhairle an 26 Meitheamh 2013 maidir le nósanna imeachta coiteanna chun stádas cosanta idirnáisiúnta a dheonú agus a tharraingt siar, léite i gcomhar le hAirteagal 2(q) den Treoir sin agus le hAirteagal 2 de Phrótacal (Uimh. 22) maidir le seasamh na Danmhairge atá i gceangal le CAE agus le CFAE

ní mór léiriú a dhéanamh mar seo a leanas:

go gcuirtear cosc leo ar reachtaíocht Ballstáit seachas Ríocht na Danmhairge lena bhforáiltear go bhféadfaí diúltú, go hiomlán nó go páirteach, d’iarratas ar chosaint idirnáisiúnta de réir bhrí Airteagal 2(b) den Treoir sin, arna thíolacadh don Bhallstát sin ag náisiúnach tríú tír nó ag duine gan stát toisc é a bheith do-ghlactha, ar dhiúltaigh Ríocht na Danmhairge a iarratas nó a hiarratas ar chosaint idirnáisiúnta roimhe sin arna thaisceadh sa Bhallstát sin.

(1) IO C 502, 13.12.2021.
Breithiúnas na Cúirte (an tOchtú Dlísheomra) an 22 Meán Fómhair 2022 (iarraidh ar réamhrialú ón Rechtbank van eerste aanleg Oost-Vlaanderen Afdeling Gent – an Bheilg) – The Escape Center BVBA v Belgische Staat

(Cás C-330/21) (1)

(Tarchur chun réamhrialú - Cánachas - Cáin bhreisluacha (CBL) - Treoir 2006/112/CE - Airteagal 98 - Rogha ag na Ballstáit ráta laghdaithe CBL a chur i bhfeidhm le haghaidh soláthairtí áirithe earraí agus seirbhísí - Iarscríbhinn III, pointe 14 - Coincheap “saoráidí spóirt a úsáid” - Ionaid aclaíochta - Cóitseáil aonair nó grúpa)

(2022/C 424/13)

Teanga an cháis: an Ollainnis

An chúirt a rinne an tarchur

Rechtbank van eerste aanleg Oost-Vlaanderen Afdeling Gent

Páirtithe sna príomhimeachtaí

Iarratasóir: The Escape Center BVBA

Cosantóir: Belgische Staat

An chuid oibríochtúil

Maidir le hAirteagal 98(2) de Threoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha, arna léamh i gcomhar le pointe 14 d’Iarscríbhinn III a ghabhann léi,

ní mór léiriú a dhéanamh mar seo a leanas:

féadfar soláthar seirbhísí a bhaineann le saoráidí spóirt a úsáid in ionad aclaíochta agus soláthar cóitseála aonair nó grúpa a bheith faoi réir ráta laghdaithe cánach breisluacha i gcás ina bhfuil an chóitseáil sin nasctha le húsáid na saoráidí sin agus go bhfuil sé riachtanach chun spórt agus corpoideachas a chleachtadh nó i gcás ina bhfuil an chóitseáil sin coimhdeach le húsáid na saoráidí sin nó lena n-úsáid éifeachtach.

(1) IO C 338, 23.08.2021
Breithiúnas na Cúirte Breithiúnais (an Seachtú Dlísheomra) an 29 Meán Fómhair 2022 – Health Information Management (HIM) v an Coimisiún Eorpach

(Cás C-500/21 P) (1)

(Achomharc - Clásal eadrána - Comhaontuithe deontais arna dtabhairt i gcrích faoin gClár Tacaíochta Beartais maidir le Teicneolaíochtaí Faisnéise agus Cumarsáide (TFC) - Tuarascáil iniúchta - Nótaí dochair arna n-eisiúint ag an gCoimisiún Eorpach chun suimeanna áirithe a aisghabháil - Caingean le haghaidh neamhniú – Imscrúdú arna dhéanamh ag an Oifig Eorpach Frith-Chalaoise (OLAF) - Frithéileamh - Aisíoc iomlán na ndeontas lena mbaineann - Cearta na cosanta - Prionsabal an dea-riaracháin - Neamhchlaontacht - Prionsabal na comhréireachta - Oibleagáid cúiseanna a lua)

(2022/C 432/07)

Teanga an cháis: an Fhraincis

Páirtithe

Achomharcóir: Health Information Management (HIM) (ionadaí: P. Zeegers, avocat)

Páirtí eile sna himeachtaí: an Coimisiúin Eorpach (ionadaí: J. Estrada de Solà agus M. Ilkova, Gníomhairí)

An chuid oibríochtúil

1. Diúltaítear don achomharc.

2. Ordaítear do Health Information Management (HIM) a chostais féin agus na costais arna dtabhú ag an gCoimisiún Eorpach a íoc.

(1) OJ C 391, 27.09.2021
1)

Ní mór Airteagal 81 de Rialachán (CE) Uimh. 883/2004 ó Pharlaimint na hEorpa agus ón gComhairle an 29 Aibreán 2004 maidir le comhordú na gcóras slándála sóisialta, a léirmhíniú sa chaoi: go gcumhdaítear leis an gcoincheap “iarratas”, de réir bhrí an Airteagail sin, an t-iarratas amháin, arna thaisceadh ag duine a d’fheidhmigh a cheart chun saorghluaiseachta, in údaráis Ballstáit nach bhfuil inniúil de bhun na rialacha easaontachta dá bhforáiltear leis an Rialachán sin. Dá bhrí sin, ní chumhdaítear leis an gcoincheap sin an chéad iarratas arna thaisceadh de bhun reachtaíocht Bhallstáit ag duine nár fheidhmigh a cheart chun saorghluaiseachta, ná an íocaíocht thréimhsiúil, arna déanamh ag údaráis an Bhallstáit sin, de shochair atá dlite, tráth na híocaíochta sin, ag Ballstát eile.
Breithiúnas na Cúirte (an Seachtú Dlísheomra) an 29 Meán Fómhair 2022 (iarraidh ar réamhrialú ón Vrhovno sodišče – an tSlóvéin) – Raiffeisen Leasing, trgovina in leasing d.o.o. v Republika Slovenija

(Cás C-235/21) (1)

(Tarchur chun réamhrialú - Comhchóras cánach breisluacha (CBL) - Treoir 2006/112/CE - Airteagal 203 - Comhaontú um dhíol agus aisléasú - Daoine faoi dhliteanas CBL a íoc - Féidearthacht déileáil le comhaontú conarthach scríofa mar sonrasc)

(2022/C 432/06)

Teanga an cháis: an tSlóivéinis

An chúirt a rinne an tarchur

Vrhovno sodišče

Páirtithe sna príomhimeachtaí

Iarratasóir: Raiffeisen Leasing, trgovina in leasing d.o.o.

Cosantóir: Republika Slovenija

An chuid oibríochtúil

Maidir le hAirteagal 203 de Threoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha,

ní mór léiriú a dhéanamh mar seo a leanas:

féadfar a mheas gur sonrasc, de réir bhrí na forála sin, é comhaontú conarthach um dhíol agus aisléasú, a tugadh i gcrích gan sonrasc arna eisiúint ag na páirtithe ina dhiaidh sin, i gcás ina bhfuil an fhaisnéis go léir is gá sa chonradh sin chun go mbeadh údaráis chánach Ballstáit in ann a chruthú an gcomhlíontar na coinníollacha substainteacha maidir leis an gceart chun cáin bhreisluacha a asbhaint sa chás, agus is faoin gcúirt a rinne an tarchur é sin a bhunú.

(1) IO C 217, 7.06.2021
2)

Ordaítear do ABLV Bank AS, faoi leachtú, chomh maith lena chostais féin, na costais arna dtabhú ag an mBord Réitigh Aonair (BRA) agus ag an gCoimisiún Eorpach a íoc
C 451/6

Iris Oifigiúil an Aontais Eorpaigh

Breithiúnas na Cúirte (an Seachtú Dlísheomra) an 6 Deireadh Fómhair 2022 – KN v Coiste Eacnamaíoch agus Sóisialta na hEorpa (CESE)

(Cás C-673/21 P) (1)

(Achomharc - Dlí institiúideach - Coiste Eacnamaíoch agus Sóisialta na hEorpa (CESE) - Cód iompair - Líomhaintí maidir le ciapadh morálta in aghaidh ball de CESE - Imscrúdú ag an Oifig Eorpach Frith-Chalaoise (OLAF) - Cinneadh an ball a mhaolú óna dhualgais maoirseachta agus bainistíocht foirne - Caingean le haghaidh neamhniú agus cúiteamh)

(2022/C 451/08)

Teanga an cháis: an Fhraincis

Páirtithe

Iarratasóir: KN (ionadaithe: M. Aboudi agus M. Casado García-Hirschfeld, Dlíodóirí)

Páirtí eile sna himeachtaí: Coiste Eacnamaíoch agus Sóisialta na hEorpa (CESE) (ionadaithe: X. Chamodraka, M. Pascua Mateo, L. Camarena Januzec agus A. Carvajal García-Valdecasas, i gcáil Gníomhairí, le cúnamh ó A. Duron, Dlíodóir)

An chuid oibríochtúil

1) Diúltaítear don achomharc.

2) Ordaítear do KN a chostais féin agus na costais arna dtabhú ag Coiste Eacnamaíoch agus Sóisialta na hEorpa (CESE) a íoc.

(1) IO C 11, 10.01.2022
Breithiúnas na Cúirte (an tOchtú Dlísheomra) an 6 Deireadh Fómhair 2022 (iarraidh ar réamhrialú ón Bundesgerichtshof – an Ghearmáin) – flightright GmbH v American Airlines, Inc.

(Cás C-436/21) (1)

(Tarchur chun réamhrialú - Aeriompar - Rialachán (CE) Uimh. 261/2004 - Airteagal 3(1)(a) - Raon feidhme - Airteagal 2(f) go (h) - An coincheap “ticéad” - An coincheap “áirithint” - An coincheap “nasceitilt” - Áirithint a dhéanamh trí ghníomhaireacht taistil - Airteagal 7 - Aerphaisinéirí a chúiteamh i gcás ina bhfuil moill fhada ar eitilt - Oibríocht tráchtála arb éard atá inti ná roinnt eitiltí atá á n-oibriú ag aeriompróirí oibriúcháin ar leith - Nasceitilt a imíonn ó aerfort atá lonnaithe i mBallstát, le stad san Eilvéis agus arb í tríú tír a ceann scríbe)

(2022/C 451/07)

Teanga an cháis: an Ghearmáinis

An chúirt a rinne an tarchur

Bundesgerichtshof

Páirtithe sna príomhimeachtaí

Iarratasóir: flightright GmbH

Cosantóir: American Airlines, Inc.

An chuid oibríochtúil

Maidir le hAirteagal 2(h) de Rialachán (CE) Uimh. 261/2004 ó Pharlaimint na hEorpa agus ón gComhairle an 11 Feabhra 2004 lena mbunaítear comhrialacha maidir le cúiteamh agus cúnamh do phaisinéirí i gcás nach gceadófar dóibh bordáil agus i gcás ina gcuirfear eitiltí ar ceal nó i gcás ina gcuirfear moill fhada orthu, agus lena n-aisghairtear Rialachán (CEE) Uimh. 295/91,

ní mór léiriú a dhéanamh mar seo a leanas:

leis an gcoincheap “nasceitilt”, cuimsítear oibríocht tráchtála arb éard atá inti ná roinnt eitiltí, atá á n-oibriú ag aeriompróirí oibriúcháin ar leith nach bhfuil comhbhaint dhlíthiúil áirithe acu le chéile, i gcás inar thug gníomhaireacht taistil na heitiltí sin le chéile, ar gníomhaireacht taistil í ar ghearr praghas foriomlán agus ar eisigh aon ticéad amháin don oibríocht sin, rud a fhágann go bhfuil an ceart chun cúiteamh á fháil faoi Airteagal 7 den Rialachán sin inagartha ag paisinéir a imíonn ó aerfort atá lonnaithe i mBallstát agus atá thíos le moill fhada a chuirtear ar a shroicheadh nó a sroicheadh ag ceann scríbe na heitilte deireanaí.

(1) IO C 452, 8.12.2021.
Breithiúnas na Cúirte Breithiúnais (an tOchtú Dlísheomra) an 6 Deireadh Fómhair 2022 (iarrataí ar réamhrialú ón Corte suprema di cassazione – an Iodáil) – Agenzia delle Entrate v Contship Italia SpA

(Cásanna Uamtha C-433/21 agus C-434/21) (1)

(Tarchur chun réamhrialú - Cánachas díreach - Saoirse bhunaíochta - Cáin chorparáide - Socruithe frithsheachanta cánach do chuideachtaí caocha - Ioncam inchánach a shocrú ar bhonn ioncaim íosta toimhdithe - Cuideachtaí agus eintitis atá liostaithe ar mhargaí náisiúnta rialáilte a eisiamh ó raon feidhme na socruithe cánach seo)

(2022/C 451/06)

Teanga an cháis: an Iodáilis

An chúirt a rinne an tarchur

Corte suprema di cassazione

Páirtithe sna príomhimeachtaí

Iarratasóir: Agenzia delle Entrate

Cosantóir: Contship Italia SpA

An chuid oibríochtúil

Ní mór Airteagal 49 CFAE a léiriú amhail nach gcuirtear toirmeasc leis ar reachtaíocht náisiúnta nach gceadaítear léi ach do chuideachtaí a thrádáiltear a gcuid urrús ar mhargaí rialáilte náisiúnta, ach atá faoi rialú ag cuideachtaí agus eintitis atá liostaithe ar mhargaí rialáilte náisiúnta, tairbhe a bhaint as an bhforas i gcomhair eisiamh ó chur i bhfeidhm na socruithe frithsheachanta cánach do chuideachtaí caocha, gan cuideachtaí eile a chur san áireamh san fhoras i gcomhair eisiamh seo, bíodh siad náisiúnta nó eachtrach, nach dtrádáiltear a gcuid urrús ar mhargaí rialáilte náisiúnta, ach atá faoi rialú ag cuideachtaí agus eintitis atá liostaithe ar mhargaí rialáilte eachtracha.

(1) IO C 422, 18.10.2021
Breithiúnas na Cúirte (an Deichiú Dlísheomra) an 6 Deireadh Fómhair 2022 (iarraidh ar réamhrialú ón Lietuvos vyriausiasis administracinis teismas – an Liotuáin) – UAB “Vittamed technologijos”, faoi leachtú v Valstybinė mokesčių inspekcija

(Cás C-293/21) (1)

(Tarchur chun réamhrialú - Comhchóras cánach breisluacha (CBL) - Treoir 2006/112/CE - Asbhaintí CBL ar ionchur - Earraí agus seirbhísí arna n-úsáid ag an duine inchánach chun earraí caipitiúla a dhéanamh - Airteagail 184 go 187 - Asbhaintí a thabhairt chun rialtachta - Oibleagáid asbhaintí CBL a thabhairt chun rialtachta sa chás ina gcuirtear an duine inchánach sin faoi leachtú agus é a bheith bainte ó chlár na n-íocóirí CBL)

(2022/C 451/05)

Teanga an cháis: an Liotuáinis

An chúirt a rinne an tarchur

Lietuvos vyriausiasis administracinis teismas

Páirtithe sna príomhimeachtaí

Iarratasóir: UAB “Vittamed technologijos”, faoi leachtú

Cosantóir: Valstybinė mokesčių inspekcija

idiragraí: Kauno apskrities valstybinė mokesčių inspekcija

An chuid oibríochtúil

Maidir le hAirteagail 184 go 187 de Threoir 2006/112/CE ón gComhairle an 28 Nollaig 2006 maidir leis an gcomhchóras cánach breisluacha,

ní mór léiriú a dhéanamh orthu amhail go bhfuil duine inchánach faoi oibleagáid asbhaintí cánach breisluacha (CBL) ar ionchur i leith earraí nó seirbhísí arna bhfáil d’fhonn earraí caipitiúla a dhéanamh a thabhairt chun rialtachta sa chás, mar gheall ar chinneadh ón úinéir nó ón scairshealbhóir aonair den duine inchánach sin é a chur faoi leachtú agus ar iarratas an duine inchánaigh sin go ndéanfaí é a bhaint ó chlár na n-íocóirí CBL, agus mar gheall air gur baineadh é, níor baineadh úsáid as na hearraí caipitiúla sin – agus ní bhainfear úsáid astu riamh – mar chuid de ghníomhaíochtaí eacnamaíocha inchánacha. Maidir leis na cúiseanna leis an gcinneadh sin an duine inchánach sin a chur faoi leachtú agus, dá bharr sin, an ghníomhaíocht eacnamaíoch inchánach a bhí ceaptha a chur ar lár, amhail caillteanais ag fás gan deireadh, easpa orduithe agus an t-amhras a bhí ar scairshealbhóir an duine inchánaigh i leith brabúsacht na gníomhaíochta eacnamaíche a bhí ceaptha, níl tionchar ar bith acu ar oibleagáid an duine inchánaigh na hasbhaintí CBL atá i gceist a thabhairt chun rialtachta, a mhéid nach bhfuil – agus nach mbeidh riamh – rún ar bith air na hearraí caipitiúla a úsáid chun críocha idirbhearta eacnamaíocha.

(1) IO C 289, 19.7.2021.
C 359/6

Iris Oifigiúil an Aontais Eorpaigh

Breithiúnas na Cúirte (an Ceathrú Dlísheomra) an 14 Iúil 2022 – an Coimisiún Eorpach v Poblacht na Polainne agus páirtithe eile

(Cás C-207/21 P) (1)

(Achomharc - Neamhniú Chinnidh Cur Chun Feidhme (AE) 2017/1442 - Airteagal 16(4) agus 5, CAE - Airteagal 3(2) agus (3) den Phrótacal (Uimh. 36) maidir le forálacha idirthréimhseacha - Cur i bhfeidhm ratione temporis - Rialacha vótála na Comhairle - Tromlach cáilithe)

(2022/C 359/06)

Teanga an cháis: an Pholainnis

Páirtithe

Achomharcóir: an Coimisiún Eorpach (ionadaithe: Ł. Habiak, K. Herrmann, R. Tricot agus C. Valero, i gcáil Gníomhairí)

Páirtí eile sna himeachtaí: Poblacht na Polainne (ionadaí: B. Majczyna, i gcáil gníomhaire), Ríocht na Beilge, Poblacht na Bulgáire, Poblacht na Fraince, Poblacht na hUngáire, Ríocht na Sualainne (ionadaithe: ar dtús ag H. Eklinder, J. Lundberg, C. Meyer-Seitz, A. Runeskjöld, M. Salborn Hodgson, R. Shahsavan Eriksson, H. Shev agus O. Simonsson, agus ansin ag H. Eklinder, C. Meyer-Seitz, A. Runeskjöld, M. Salborn Hodgson, R. Shahsavan Eriksson, H. Shev agus O. Simonsson i gcáil Gníomhairí)

An chuid oibríochtúil

1) Diúltaítear don achomharc;

2) Ordaítear don Choimisiún a gcostais féin, agus na costais a thabhaigh Poblacht na Polainne a íoc.

(1) IO C 206, 31.05.2021
Breithiúnas na Cúirte (an Seachtú Dlísheomra) an 14 Iúil 2022 – an Rómáin v an Coimisiún Eorpach

(Cás C-401/21 P) (1)

(Achomharc - An Ciste Comhtháthaithe agus Ciste Forbraíochta Réigiúnaí na hEorpa (CFRE) - Rialachán (AE) Uimh. 1303/2013 - An ráta cómhaoinithe is infheidhme - Athrú ar an ráta idir tíolacadh na hiarrata eatramhaí deiridh ar íocaíocht agus formheas na gcuntas - Prionsabail na cuntasaíochta bliantúla agus an neamh-aisghníomhaíochta)

(2022/C 359/10)

Teanga an cháis: an Rómáinis

Páirtithe

Achomharcóir: an Rómáin (ionadaithe: L.-E. Baţagoi agus E. Gane, i gcáil Gníomhairí)

Páirtí eile sna himeachtaí: an Coimisiún Eorpach (ionadaithe: A. Armenia agus S. Pardo Quintillán, i gcáil Gníomhairí)

An chuid oibríochtúil

1) Diúltaítear don achomharc.

2) Ordaítear don Rómáin a costais féin a íoc, chomh maith leis na costais arna dtabhú ag an gCoimisiún Eorpach.

(1) IO C 329, 16.08.2021
1)

Ní mór Airteagal 2(4) agus Airteagal 4(1) de Chinneadh Réime 2002/584/CGB ón gComhairle an 13 Meitheamh 2002 maidir leis an mBarántas Gabhála Eorpach agus na nósanna imeachta um thabhairt suas idir Ballstáit, arna leasú le Cinneadh Réime 2009/299/CGB ón gComhairle an 26 Feabhra 2009, sa chiall go gcomhlíontar coinníoll choiriúlachta dúbailte an ghnímh, dá bhforáiltear leis na forálacha sin, sa chás go n-eisítear barántas gabhála Eorpach chun pianbhreith choimeádta a fhorghníomhú, ar pianbhreith í a tugadh i leith gníomhartha a chumhdaítear, sa Bhallstát eisiúna, faoi chion a bhfuil riachtanas ann ina leith go mbeadh na gníomhartha sin ag cur isteach ar leas dlí atá faoi chosaint sa Bhallstát sin, nuair atá na gníomhartha sin cumhdaithe chomh maith faoi chion coiriúil i ndlí an Bhallstáit forghníomhaithigh agus nach bhfuil an coinníoll go mbeadh na gníomhartha sin ag cur isteach ar leas dlí atá faoi chosaint mar chuid den chion coiriúil sin.
2)

Ordaítear do Puma SE, Puma United Kingdom Ltd, Puma Nordic AB, Austria Puma Dassler GmbH, Puma Italia Srl, Puma France SAS, Puma Denmark A/S, Puma Iberia SL, Puma Retail AG a gcostais féin, chomh maith leis na costais a thabhaigh an Coimisiún Eorpaigh, a íoc.
4)

Ní mór Treoir 93/13, arna léamh i bhfianaise phrionsabal na héifeachtachta, a léiriú mar seo a leanas: cuirtear cosc leis ar chásdlí náisiúnta ar dá réir a thosaíonn an tréimhse teorann deich mbliana le haghaidh chaingean an tomhaltóra lena n-iarrtar aisíocaíocht suimeanna a íocadh go míchuí le díoltóir nó soláthróir i bhforghníomhú téarma éagórach atá i gconradh creidmheasa ar an dáta de gach gníomhaíocht a dhéanann an tomhaltóir, fiú mura raibh an tomhaltóir in ann, ar an dáta sin, cineál éagórach an téarma chonarthaigh a thuiscint nó mura raibh eolas aige ar nádúr éagórach an téarma chonarthaigh sin, agus gan a chur san áireamh go raibh tréimhse aisíocaíochta ag an gconradh sin, sa chás seo tríocha bliain, a bhí i bhfad níos faide ná an tréimhse teorann dlíthiúil deich mbliana.
Breithiúnas na Cúirte (an Seachtú Dlísheomra) an 8 Meán Fómhair 2022 (iarraidh ar réamhrialú ón Bundesfinanzhof (Cúirt Chónaidhme Fhioscach, an Ghearmáin)) – Finanzamt R v W-GmbH

(Cás C-98/21) (1)

(Tarchur chun réamhrialú - Cáin bhreisluacha (CBL) - Treoir 2006/112/CE - Airteagail 2(1), 9(1), 167, 168(a) - Asbhaint cánach ionchuir - Coincheap “duine inchánach” - Cuideachta sealbhaíochta - Caiteachas a bhaineann le ranníocaíochtaí scairsealbhóra comhchineáil lena fhochuideachtaí - Gan ranníocaíocht ó chaiteachas ar chostais ghinearálta - Gníomhaíochtaí fochuideachtaí atá díolmhaithe ó cháin den chuid is mó)

(2022/C 408/18)

Teanga an cháis: an Ghearmáinis

An chúirt a rinne an tarchur

Bundesfinanzhof

Páirtithe sna príomhimeachtaí

Iarratasóir: Finanzamt R

Cosantóir: W-GmbH

An chuid oibríochtúil

Maidir le hAirteagal 168(a) de Threoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha, arna léamh i gcomhar le hAirteagal 167 den Treoir sin,

Ní mór léirmhíniú a dhéanamh mar seo a leanas:

níl cuideachta sealbhaíochta, a dhéanann idirbhearta aschuir inchánach chun tairbhe fochuideachtaí, i dteideal asbhaint cánach ionchuir a ghearrtar ar sholáthairtí a fhaigheann sí ó thríú páirtithe agus a thugann sí do na fochuideachtaí mar mhalairt ar scair a dheonú i mbrabúis ghinearálta, i gcás, ar an gcéad dul síos, nach bhfuil nasc díreach láithreach idir na seirbhísí ionchuir a fhaightear agus idirbhearta na cuideachta sealbhaíochta féin ach ina ionad sin le gníomhaíochtaí, na bhfochuideachtaí atá díolmhaithe ó cháin den chuid is mó, ar an dara dul síos, nach n-áirítear na seirbhísí ionchuir a fhaightear i bpraghas na n-idirbheart inchánach i bhfabhar na bhfochuideachtaí, agus, ar an tríú dul síos, nach bhfuil siad ina gcuid de chostais ghinearálta ghníomhaíocht eacnamaíoch na cuideachta sealbhaíochta féin.

(1) IO C 182, 10.05.2021.
2)

An gcaithfear Airteagal 5(2) (b) de Threoir 2001/29 agus prionsabal na córa comhionainne a léirmhíniú sa chiall nach: gcuirtear cosc ar reachtaíocht náisiúnta lena dtugtar de chumhacht do dhuine dlítheanach, atá bunaithe agus á rialú ag eagraíochtaí bainistithe um chearta maoine intleachtúla agus a bhfuil sé de chúram air díolúintí ó íocaíocht agus aisíoc cúitimh as cóipeáil phríobháideach a bhainistiú, rochtain a iarraidh ar an bhfaisnéis is gá chun na cumhachtaí maoirseachta a thugtar dó i ndáil leis sin a fheidhmiú, gan é a bheith indéanta, go háirithe, brath ar rúndacht na cuntasaíochta tráchtála dá bhforáiltear leis an dlí náisiúnta, agus é a bheith d’oibleagáid ar an duine dlítheanach sin cineál rúnda na faisnéise a fhaightear a choimirciú.